Brüssel 20.10.2004

KOM(2004) 685 lõplik

.

Ettepanek

NÕUKOGU MÄÄRUS

millega muudetakse määrust (EÜ) nr 2340/2002 ja määrust (EÜ) nr 2347/2002 2004. aastal ühinenud uute liikmesriikide süvamereliikide püügivõimaluste osas

.

(komisjoni esitatud)

SELETUSKIRI

Nõukogu kehtestas 2002. aastal kvoodid mitmele süvamereliigile Atlandi ookeani kirdeosa mõnes piirkonnas (määrus 2340/2002[1]). Nende püügipiirangute kehtestamise aluseks olid teaduslikud nõuanded, et kõnealused varud on tundlikud ja vajavad kiireloomulisi kaitsemeetmeid. Nõukogu kehtestas samuti märkimisväärsetes kogustes süvamereliike püüda võivate laevastike suuruse piirangu ning nõukogu määrusega 2347/2002[2] kehtestati selleks maksimaalselt laevastiku suurus, mis on lossinud rohkem kui kümme tonni laeva kohta aastas kolme aasta jooksul enne kalapüügivõimaluste jaotamise otsustamisprotsessi algust.

Vastavalt Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia ühinemisakti artiklile 57 on nüüd asjakohane määrata ühinenud riikide püügivõimalused samal meetodil, mida nõukogu kasutas 2002. aasta püügivõimaluste otsustamisel.

Kvoodid

Käesolev ettepanek näeb ette ühinenud riikide püügivõimaluste määramise, kasutades sama meetodit, mida komisjon kasutas süvamereliikide seniste kvootide määramise ettepaneku koostamisel. Iga liigi ja kvoodihalduspiirkonna puhul on võetud arvesse ametlikult registreeritud saak kümne aasta jooksul (vastavalt rahvusvahelistele organisatsioonidele esitatud andmetele), komisjoni ettepanek põhineb neil andmetel, pakkudes igale liitunud riigile täiendavaid püügivõimalusi.

Seetõttu on vaja muuta nõukogu määrust 2340/2002, mis määrab kindlaks süvamereliikide püügivõimalused 2003. ja 2004. aastaks.

Laevastiku mahutavus

Euroopa Ühenduse 15 liikmesriiki kehtestasid süvamereliike lossida võiva laevastiku suuruse piirangu vastavalt neid liike püüdnud laevastiku suurusele kolm aastat enne nende liikide piiramise otsuse tegemist. Et ühinenud riigid ei osalenud tollal otsuse tegemisel, on nüüd kohane otsustada nende laevastiku suurus samal meetodil.

Seetõttu on vaja muuta nõukogu määrust 2347/2002, millega kehtestatakse süvamere kalavarude püügi suhtes kohaldatavad konkreetsed juurdepääsunõuded ja nendega seotud tingimused.

Ettepanek

NÕUKOGU MÄÄRUS

millega muudetakse määrust (EÜ) nr 2340/2002 ja määrust (EÜ) nr 2347/2002 2004. aastal ühinenud uute liikmesriikide süvamereliikide püügivõimaluste osas

EUROOPA LIIDU NÕUKOGU,

võttes arvesse Euroopa Ühenduse asutamislepingut,

võttes arvesse Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia ühinemisakti,[3] eriti selle artikli 57 lõiget 2,

võttes arvesse komisjoni ettepanekut

ning arvestades järgmist:

(1) 2003. aasta ühinemisaktis ei tehtud kohandusi nõukogu 16. detsembri 2002. aasta määrusele (EÜ) nr 2340/2002, millega määrati kindlaks süvamere kalavarude püügivõimalused 2003. ja 2004. aastaks,[4] et võimaldada uutele liikmesriikidele süvamereliikide püügivõimalusi. Seetõttu on asjakohane jaotada uutele liikmesriikidele kõnesolevad püügivõimalused, võttes arvesse nende huve.

(2) Püügivõimaluste jaotamise tulemusel ei tohiks enne käesoleva määruse jõustumist seaduslikult püütud saakide suhtes kohaldada nõukogu määruse (EMÜ) nr 2847/93[5] artikli 23 lõike 1, nõukogu määruse (EÜ) nr 847/96[6] artikli 5 või nõukogu määruse (EÜ) nr 2371/2002 artikli 26 kohaseid kvootide mahaarvamisi.

(3) Nõukogu 16. detsembri 2002. aasta määruses (EÜ) nr 2347/2002, millega kehtestatakse süvamere kalavarude püügi suhtes kohaldatavad konkreetsed juurdepääsunõuded ja nendega seotud tingimused,[7]sätestatakse märkimisväärses koguses süvamereliike lossida võiva laevastiku võimsuse ja mahutavuse ülemmäärad ning määratakse kindlaks nende ülemmäärade kehtestamise võrdlusperiood, nimelt kolm aastat enne selle jõustumist. On asjakohane et samasugused meetmed kohalduksid uute liikmesriikide suhtes, võttes arvesse kõnealuse määruse rakendumise hilisemat kuupäeva nende riikide suhtes.

(4) Määrusi (EÜ) nr 2340/2002 ja (EÜ) nr 2347/2002 tuleks seetõttu vastavalt muuta,

ON VASTU VÕTNUD KÄESOLEVA MÄÄRUSE:

Artikkel 1

Määrust (EÜ) nr 2340/2002 muudetakse järgmiselt:

1) lisatakse artikkel 3a:

"Artikkel 3a

1. 2004. aastal ühinenud riikide laevade saak 1. jaanuarist 1. maini 2004 arvestatakse I lisas toodud kvoodist maha.

2. [15 päeva pärast käesoleva määruse jõustumist] teatavad lõikes 1 osutatud liikmesriigid komisjonile oma saagi 1. jaanuarist 1. maini 2004."

2) lisatakse artikkel 4a:

"Artikkel 4a

Määruse (EMÜ) nr 2847/93 artikli 23 lõiget 1, määruse (EÜ) nr 847/96 artiklit 5 ja määruse (EÜ) nr 2371/2002 artikli 26 ei kohaldata 2004. aastal ühinenud liikmesriikide laevade poolt enne [käesoleva määruse jõustumise kuupäev] püütud saagi suhtes, mille kogus ületab määruse (EÜ) nr 2340/2002 I lisas kindlaksmääratud kvooti." .

3) I lisa muudetakse vastavalt käesoleva määruse lisale.

Artikkel 2

Määruse (EMÜ) nr 2347/2002 artiklile 4 lisatakse järgmine lõige:

"3. Erandina lõikest 1 arvutavad 2004. aastal ühinenud liikmesriigid välja oma laevade koguvõimsuse ja kogumahutavuse, kui need on aastal 2000, 2001 või 2002 lossinud üle 10 tonni mis tahes süvamereliikide segu. Need koondväärtused edastatakse komisjonile."

Artikkel 3

Käesolev määrus jõustub kolmandal päeval pärast selle avaldamist Euroopa Liidu Teatajas.

Käesolevat määrust kohaldatakse alates 1. maist 2004.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, [...]

Nõukogu nimel

eesistuja

LISA

Määruse (EÜ) nr 2340/2002 I lisa muudetakse järgmiselt:

1) süsisaba vööndis V, VI, VII, XII käsitlev kanne asendatakse järgmisega:

+++++ TABLE +++++

(2) kalju-tömpeakala vööndis Vb, VI, VII, käsitlev kanne asendatakse järgmisega:

+++++ TABLE +++++

3) sinise molva vööndis VI, VII käsitlev kanne asendatakse järgmisega:

+++++ TABLE +++++

[1] EÜT L 356, 31.12.2002, lk 1.

[2] EÜT L 351, 28.12.2002, lk 6.

[3] ELT L 236, 23.9.2003, lk 1.

[4] EÜT L 356, 31.12.2002, lk 1.

[5] EÜT L 261, 20.10.1993, lk 1. Määrust on viimati muudetud määrusega (EÜ) nr 1954/2003(ELT L 289, 7.11.2003, lk. 1).

[6] EÜT 115, 9.5.1996, lk 3.

[7] EÜT L 351, 28.12.2002, lk 6.